CELEX: 62021TN0630
Language: hu
Date: 2021-09-29 00:00:00
Title: T-630/21. sz. ügy: 2021. szeptember 29-én benyújtott kereset – Çolakoğlu Metalurji és Çolakoğlu Dış Ticaret kontra Bizottság

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/60
            
         
      2021. szeptember 29-én benyújtott kereset – Çolakoğlu Metalurji és Çolakoğlu Dış Ticaret kontra Bizottság
      (T-630/21. sz. ügy)
      (2021/C 471/85)
      Az eljárás nyelve: angol
      
         Felek
      
      
         Felperesek: Çolakoğlu Metalurji AŞ (Isztambul, Törökország), Çolakoğlu Dış Ticaret AŞ (Isztambul) (képviselők: J. Cornelis és F. Graafsma ügyvédek)
      
         Alperes: Európai Bizottság
      
         Kérelmek
      
      A felperesek kérik, hogy a Törvényszék:
      
                  —
               
               
                  semmisítse meg a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2021. július 5-i (EU) 2021/1100 bizottsági végrehajtási rendeletet (HL 2021. L 238., 32. o.); és
               
            
                  —
               
               
                  az Európai Bizottságot kötelezze a felperesek költségeinek a viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első, az (EU) 2016/1036 európai parlamenti és tanácsi rendelet (1) 2. cikke (10) bekezdése i) pontjának a megsértésére alapított jogalap, mivel az exportárat (fiktív) jutalék alapján kiigazították, és különösen:
                  
                              —
                           
                           
                              az (EU) 2016/1036 rendelet 2. cikke (10) bekezdése i) pontjának a megsértése annyiban, amennyiben a jutalékok miatti kiigazítás meghaladja a Çolakoğlu Dış Ticaret AŞ-nak tényleges fizetett jutalékot;
                           
                        
                              —
                           
                           
                              az (EU) 2016/1036 rendelet 2. cikke (10) bekezdése i) pontjának a megsértése, mivel a Çolakoğlu Dış Ticaret AŞ nem részesül árrésben; és
                           
                        
                              —
                           
                           
                              nyilvánvaló értékelési hiba, mivel a Çolakoğlu Dış Ticaret AŞ-t jutalékalapon dolgozó ügynökként kezelték, következésképpen megsértették az (EU) 2016/1036 rendelet 2. cikke (10) bekezdésének i) pontját.
                           
                        
            
                  2.
               
               
                  A második, az (EU) 2016/1036 rendelet 2. cikke (10) bekezdése b) pontjának a megsértésére alapított jogalap, mivel a vámvisszatérítés kiigazítása elfogadásának feltételeként behozatali vámok megfizetését követelték meg.
               
            
                  3.
               
               
                  A harmadik jogalapot nyilvánvaló értékelési hibára alapítják, mivel megtagadták a negyedéves dömpingkülönbözet kiszámítását, következésképpen megsértették az (EU) 2016/1036 rendelet 2. cikke (10) bekezdésének bevezető fordulatát.
               
            
                  4.
               
               
                  A negyedik, az (EU) 2016/1036 rendelet 2. cikke (10) bekezdése j) pontjának a megsértésére alapított jogalap, mivel megtagadták a fedezeti nyereségek és veszteségek miatti kiigazítást.
               
            
         (1)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2016. L 176., 21. o.).